**Likumprojekta „Grozījumi likumā „Par uzņēmumu ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir izstrādāts ņemot vērā Ministru kabineta š.g. 10.novembra sēdē lemto par informatīvo ziņojumu “Par iespējām palielināt ieņēmumus”, kas paredz personālsabiedrības sadalāmajā peļņas daļā attiecībā uz fizisko personu iekļaut arī tāda veida kapitāla ienākumus, kuri nav tikuši iekļauti ar uzņēmuma ienākuma nodokli apliekamajā ienākuma aprēķinā personālsabiedrības līmenī. Lai nodrošinātu minētā lēmuma izpildi, vienlaicīgi tiek veikti grozījumi likumā “Par iedzīvotāju ienākuma nodokli”. Likumprojekts izstrādāts arī, lai atbilstoši Eiropas Komisijas 2014.gada 27.janvāra formālajam paziņojumam pārkāpuma procedūras lietā Nr.2013/4167 novērstu nerezidentu diskrimināciju kā arī, lai noteiktu uzņēmumu ienākuma nodokļa režīmu Attīstības finanšu institūcijai (turpmāk – AFI), pielīdzinot to kredītiestādei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Fiziskās persona netieši ienākumi no personālsabiedrības*Likuma “Par uzņēmumu ienākuma nodokli” (turpmāk – likums) 2.panta trešā daļa paredz, ka personālsabiedrības uzņēmumu ienākuma nodokli nemaksā patstāvīgi, bet par personālsabiedrības gūto ienākumu attiecīgu nodokli maksā to biedrs. Likuma normas paredz kārtību, ka personālsabiedrības biedrs attiecīgu nodokli maksā no personālsabiedrības uzņēmumu ienākuma nodokļa deklarācijā aprēķinātā ar nodokli apliekamā ienākuma daļas nevis no personālsabiedrības sadalītās un uz tās biedru attiecināmās dividenžu daļas.Savukārt likuma 6.panta ceturtās daļas 6. un 15.punkts, kā arī 11.panta normas paredz, ka ar uzņēmumu ienākuma nodokli arī personālsabiedrības līmenī tiek atkoriģēts (netiek aplikts) ienākums no akciju atsavināšanas un saņemtajām dividendēm (izņemot gadījumu, kad kapitālsabiedrība, kuras akciju atsavināšana notikusi vai dividenžu izmaksātājs ir tādas valsts vai teritorijas rezidents, kura saskaņā ar normatīvo aktu noteikumiem ir atzīta par zemu nodokļu vai beznodokļu valsti vai teritoriju), kā arī ienākums no Eiropas Savienības vai Eiropas Ekonomikas zonas publiskās apgrozības vērtspapīru atsavināšanas. Likuma “Par iedzīvotāju ienākuma nodokli” normas paredz, ka no minētajiem ienākuma veidiem, ja tos saņem fiziska persona, ir jāmaksā iedzīvotāju ienākuma nodoklis. Savukārt, izmantojot personālsabiedrībām piemērojamo atšķirīgo uzņēmumu ienākuma nodokļa režīmu, kur ienākuma nodoklis jāmaksā nevis personālsabiedrībai, bet tās biedram no aprēķinātā ar nodokli apliekamā ienākuma (neatkarīgi no faktiski gūtā ienākuma), tad personālsabiedrības biedrs - fiziska persona var izvairīties no iedzīvotāju ienākuma nodokļa piemērošanas tādiem ienākuma veidiem, kuriem likuma normas paredz uzņēmumu ienākuma nodokļa atbrīvojumu. Pēc ekonomiskās būtības ienākums no akciju atsavināšanas un saņemtās dividendes (izņemot gadījumu, kad kapitālsabiedrība, kuras akciju atsavināšana notikusi vai dividenžu izmaksātājs ir tādas valsts vai teritorijas rezidents, kura saskaņā ar normatīvo aktu noteikumiem ir atzīta par zemu nodokļu vai beznodokļu valsti vai teritoriju), kā arī ienākums no Eiropas Savienības vai Eiropas Ekonomikas zonas publiskās apgrozības vērtspapīru atsavināšanas ir uzskatāms (vismaz attiecīgā ienākuma daļa, kas gūta no minētajiem darījumiem) kā personālsabiedrības biedra - fiziskās personas ienākums. Līdz ar to likumprojekts (likuma 2.panta 3.3daļa un 22.panta devītā un desmitā daļa) paredz, ka minēto ienākuma daļu personālsabiedrības biedrs – fiziskā persona iekļauj ar iedzīvotāju ienākuma nodokli apliekamajā ienākumā.Lai samazinātu administratīvo slogu vienlaicīgi (likuma 22.panta desmitā daļa) tiek izslēgta prasība personālsabiedrības biedram Valsts ieņēmumu dienestam iesniegt personālsabiedrības uzņēmumu ienākuma nodokļa deklarāciju, gada finanšu pārskatu un personālsabiedrības apliecinājumu par katram biedram piederošo personālsabiedrības ieguldījuma daļas lielumu. *Maksājumi nerezidentam*Likuma 3.panta ceturtās daļas 2. un 5.punkts paredz ieturēt nodokli no maksājumiem nerezidentam par konsultatīvajiem pakalpojumiem un par Latvijā esoša īpašuma izmantošanu attiecīgi piemērojot 10 vai 5% likmi. Ņemot vērā, ka rezidents uzņēmumu ienākuma nodokli maksā no gūtajiem ienākumiem (aprēķinot ar uzņēmumu ienākuma nodokli apliekamo ienākumu ņem vērā ar šiem ieņēmumiem saistītos izdevumus), piemērojot 15% nodokļa likmi, Eiropas Komisija 2014.gada 27.janvārī Latvijai ir iesniegusi formālu paziņojumu pārkāpuma procedūras lietā Nr.2013/4167, uzdodot novērst nerezidentu diskrimināciju attiecībā uz veiktajiem maksājumiem par konsultatīvajiem pakalpojumiem un Latvijā esoša īpašuma izmantošanu. Lai nodrošinātu minēto Eiropas Komisijas izvirzīto prasību, likumprojektā iekļautas normas, kas paredz iespēju nerezidentam, kas ir Eiropas Savienības dalībvalsts rezidents vai tādas valsts rezidents, ar kuru Latvijai ir noslēgta un stājusies spēkā konvencija par nodokļu dubultās uzlikšanas un nodokļu nemaksāšanas novēršanu, iesniegt uzņēmumu ienākuma nodokļa pārrēķinu, un, aprēķinot ar uzņēmumu ienākuma nodokli apliekamo ienākumu gūtajiem ieņēmumiem nokonsultatīvajiem pakalpojumiem vai par Latvijā esoša īpašuma izmantošanu, ņemt vērā ar šiem ieņēmumiem saistītos izdevumus, piemērojot uzņēmumu ienākuma nodokļa 15% likmi.*Par AFI darbību*Attīstības finanšu institūcijas likumā, kas izsludināts un publicēts Latvijas Vēstnesī 2014.gada 15.novembrī ir minēts, ka AFI mērķis ir nodrošināt efektīvu darbību, īstenojot valsts atbalsta programmas Latvijas uzņēmējiem, lai sekmētu valsts stratēģisko mērķu sasniegšanu, sniedzot nepieciešamu atbalstu tautsaimniecības attīstībai. AFI ir viens no posmiem kopējā Eiropas Savienības struktūrfondu 2014. - 2020.gadam atbalsta sniegšanas sistēmā, realizējot visas finanšu instrumentu valsts atbalsta un attīstības programmas vienā institūcijā*.* Ņemot vērā, ka AFI realizē valsts deleģētos uzdevumus, tad likumā (likuma 6.4panta 4.1daļa) tiek noteikts, ka nav jāizvērtē procentu likmes un kapitālsabiedrības pamatkapitāla lielums, ja procenti tiek maksāti par AFI izsniegtajiem aizdevumiem. Likums tiek papildināts ar 7.2pantu, kas paredz AFI nekoriģēt ar uzņēmumu ienākuma nodokli apliekamo ienākumu par izveidotajiem uzkrājumiem (vai šo uzkrājumu samazinājumu) izsniegtajām garantijām, arī eksporta kredītu garantijām, ieguldījumiem riska kapitāla fondos un izsniegtajiem kredītiem, realizējot valsts atbalsta un attīstības programmas. Regulējums nodrošinās AFI līdzvērtīgu uzņēmumu ienākuma nodokļa regulējumu ar kredītiestādēm.  |
| 3. | Projekta izstrādē iesaistītās institūcijas | Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs:- uzņēmumu ienākuma nodokļa maksātājus nerezidentus, kuri veiks pārrēķinu par ieturēto uzņēmumu ienākuma nodokli no saņemtajiem maksājumiem par sniegtajiem konsultatīvajiem pakalpojumiem vai par Latvijā esoša īpašuma izmantošanu;- personālsabiedrības, ja tās gūst ienākumu no akciju atsavināšanas, ienākumu no Eiropas Savienības vai Eiropas Ekonomikas zonas publiskās apgrozības vērtspapīru atsavināšanas vai saņem dividendes;- AFI un juridiskās personas, kuras veic procentu maksājumus AFI. |
| 2. | Tiesiskā regulējuma ietekme uz tautsaimniecību un administratīvo slogu | *Maksājumi nerezidentam*Paredzot nerezidentiem iespēju pārrēķināt uzņēmumu ienākuma nodokli ienākumam, kas gūts no konsultatīvajiem pakalpojumiem vai par Latvijā esoša īpašuma izmantošanu, Valsts ieņēmumu dienestam būs jāveic papildus darbības, lai iesniegto informāciju izvērtētu. Pārrēķina rezultātā, ja tas būs pamatots, pārmaksātais uzņēmumu ienākuma nodoklis tiks atgriezts nodokļa maksātājam – nerezidentam.*Fiziskās persona netieši ienākumi no personālsabiedrības*Nodrošinot, ka personālsabiedrības biedri – fiziskas personas maksā iedzīvotāju ienākuma nodokli par netieši gūtu ienākumu no personālsabiedrības par ienākumu no akciju atsavināšanas vai saņemtajām dividendēm, kā arī ienākumu no Eiropas Savienības vai Eiropas Ekonomikas zonas publiskās apgrozības vērtspapīru atsavināšanas, tiks novērsta nodokļa plānošanas iespēja un līdz ar to visām fiziskām personām līdzvērtīgs nodokļu režīms. |
| 3. | Administratīvo izmaksu monetārs novērtējums | *Maksājumi nerezidentam*Nodokļa maksātājam – nerezidentam, kurš aizpildīs uzņēmumu ienākuma nodokļa pārrēķinu, būs jāsagatavo ar darījumu, par kuru ir ieturēts uzņēmumu ienākuma nodoklis, saistītie dokumenti, lai nodrošinātu skaidru ar gūto ienākumu saistīto izdevumu nodalīšanu no citiem izdevumiem. Vienam nodokļa maksātājam – nerezidentam dokumentu pārrēķina un ar ienākumu saistīto izdevumu nodalīšana varētu veidot darba algas izmaksas vienai personai– 82 *euro* (aptuveni 16 stundas, kur stundas samaksas likme – 5,09 *euro*). Savukārt Valsts ieņēmumu dienestam, ar minēto dokumentu izvērtēšanu un apstrādi, izdevumus varētu veidot darba algas izmaksas vienai personai – 41 *euro* (aptuveni 8 stundas, kur stundas samaksas likme – 5,09 *euro*).*Fiziskās persona netieši ienākumi no personālsabiedrības*Paziņojumā par personālsabiedrību biedriem aprēķināto ienākumu tiks paredzēta arī sadaļa par ienākuma daļu, kas gūta no akciju atsavināšanas, Eiropas Savienības vai Eiropas Ekonomikas zonas publiskās apgrozības vērtspapīru atsavināšanas un saņemtajām dividendēm. Minētās sadaļas aizpildīšanai papildus administratīvie izdevumi varētu būt darba alga par 1 stundu. Tātad izdevumi vienam nodokļa maksātājam varētu būt – 5,09 *euro* (aptuveni 1 stundas, kur stundas samaksas likme – 5,09 *euro*). Balstoties uz to, ka ir reģistrētas 353 personālsabiedrības, tad papildus minēto informāciju varētu sniegt 247 nodokļa maksātāji. Līdz ar to kopējie administratīvie izdevumi varētu būt 247 \* 5,09*euro* = 1257*euro* katrā taksācijas periodā. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.** | Turpmākie trīs gadi (*euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.   Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2.   Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.   Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | *Fiziskās persona netieši ienākumi no personālsabiedrības*Fiskālā ietekme uz iedzīvotāju ienākuma nodokļa ieņēmumiem no fizisko personu netiešajiem ienākumiem no personālsabiedrības (2.panta trešā daļa) *2016.gadā* tiek prognozēts budžeta ieņēmumu palielinājums 1,6\*70%\*10%\*2=200 000 *euro* apmērā. Jāņem vērā, ka šobrīd nav informācijas par personālsabiedrību gūto ienākumu no akcijām, līdz ar to minētais budžeta ieņēmumu palielinājums faktiski varētu būt liekāks un turpmāk palielināties. Tāpat prognozes var palielināties, pieaugot personālsabiedrību skaitam, kuras saņem šāda veida ienākumus. Ņemot vērā iepriekšminēto, prognozēto budžeta ieņēmumu palielinājums, 2017.gadāvarētu dubultoties līdz 400 000 *euro.*  Fiskālā ietekme ir iekļauta un detalizēts aprēķins ir pieejams likumprojekta „Grozījumi likumā “Par iedzīvotāju ienākuma nodokli”” sākotnējās ietekmes novērtējuma ziņojumā (anotācijā).*Maksājumi nerezidentam*Nodokļa pārrēķins (likuma 3.panta 4.8daļas normas) attiecībā uz nerezidenta gūtajiem ienākumiem par konsultatīvajiem pakalpojumiem un par Latvijā esoša īpašuma izmantošanu ir labvēlīgs nodokļa maksātājam – nerezidentam. Savukārt nodokļa maksātāji – nerezidenti šādu nodokļa (ne iedzīvotāju ienākuma nodokli, ne arī uzņēmumu ienākuma nodokli) pārrēķina iespēju nav izmantojuši attiecībā uz citiem ienākumiem. Līdz ar to tiek prognozēts, ka nodokļa pārrēķina veidlapu izmantos neliels skaits nerezidentu. Ņemot vērā minēto, Valsts ieņēmumu dienestā šis pārskats varētu tikt iesniegts tikai papīra vai elektroniskā (skanētā) veidā (netiks iesniegts EDS) un finansiālā ietekme, īstenojot šo pasākumu Valsts ieņēmumu dienestam, nebūs. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Finanšu ministrijai jāizstrādā un līdz 2015.gada 28.februārim finanšu ministram Ministru kabinetā jāiesniedz grozījumi Ministru kabineta 2006. gada 4.jūlija noteikumos Nr.556 “Likuma “[Par uzņēmumu ienākuma nodokli](http://likumi.lv/doc.php?id=34094)” normu piemērošanas noteikumi””, lai nodrošinātu likuma normu piemērošanu attiecībā uz nerezidentam ieturētā nodokļa no ieņēmumiem, kas gūti par konsultatīvajiem pakalpojumiem vai par Latvijā esoša īpašuma izmantošanu, pārrēķinu, |
| 2. | Atbildīgā institūcija | Finanšu ministrija. |
| 3. | Cita informācija | Nav. |

Anotācijas V. un VI. sadaļa uz likumprojektu nav attiecināma.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

21.11.2014.

1814

Mačivka, 67095630

Sandra.Macivka@fm.gov.lv